Phildar Phil Looping Jean (13) - Caro's Atelier
Home / Phil Looping Jean (13)
Phil Looping Jean (13)
Vragen over Phildar Phil Looping Jean (13)?
Gudrun R. Geplaatst op 10 Mei 2018 at 18:09
Supersnelle levering! Aangename wol om mee te breien. Moontlike slaggate van belastingvry spaarrekeninge - Jou Geld | Solidariteit WêreldJou Geld | Solidariteit Wêreld
Moontlike slaggate van belastingvry spaarrekeninge
Donderdag, Mei 19th, 2016
A piggy bank with the retirement fund theme on the side
Hoewel belastingvry spaarrekeninge beleggers ’n nuwe manier van spaar bied met baie voordele, soos buigsaamheid, bo en behalwe dat jy nie belasting op die opbrengs van jou belegging betaal nie, is daar ’n paar goed wat oorweeg moet word. Karin Muller, hoof van groeimark-oplossings by Sanlam, raai aan dat daar na die volgende potensiële slaggate gekyk moet word voordat ’n belegging in belastingvry spaarrekening oorweeg word:
Beleggings vir kort tydperke
Om voordeel uit die belastingverligting op beleggingsopbrengste in ’n belastingvry spaarrekening te trek, het jou belegging genoeg tyd nodig om beleggingsopbrengste te verdien. “As jy vir ’n kort tydperk belê, sal jy nie die belastingvoordeel kry nie jy sal van jou toegewese leeftydbydrae opgebruik.”
As meer as die jaarlikse bydraelimiet belê word
Geen ongebruikte deel van die jaarlikse bydraelimiet van R30 000 per belastingjaar mag oorgedra word nie. Dis ’n geval van gebruik dit of jy verloor dit. Eweneens, as die totale betalings die jaarlikse perk oorskry, sal jy ’n belastingboete van 40% op die oortollige bydraes betaal. ’n Soortgelyke boete is van toepassing op betalings wat die leeftydlimiet van R500 000 oorskry. “Beleggers moet dus wakker loop – as jy baie belastingvry rekeninge het en nie tred hou met jou jaarlikse en leeftydperke nie, sal jy soos vir ’n normale belegging aangeslaan word.”
Belegging in ontoepaslike fondse
Soos met enige ander spaarmedium, moet jy seker maak dat jou beleggingsportefeulje gepas is vir jou belegginshorison en optimale opbrengste teen ’n aanvaarbare risikovlak sal lewer.
Om te verseker dat jy voordeel trek uit ’n belastingvry spaarrekening op die wyse wat Nasionale Tesourie dit beoog, raai Muller aan dat jy eers met ’n professionele finansiële adviseur praat. “Dit sal verseker dat jou beleggingsbesluite in lyn is met jou persoonlike vereistes en deel vorm van ’n weloorwoë finansiële plan,” sluit sy af.